smcproject/ml-wiki-sentences huggingface dataset:
1-2 മീ.
ഉയരമുള്ള അരേലിയ റെസിമോസ എന്ന ചെറുവൃക്ഷം അമേരിക്കയിൽ സർവസാധാരണമാണ്.
അരേലിയ സൈനെൻസിസ്, അ.
എലേറ്റ എന്നിവയാണ് ഏഷ്യൻ ഇനങ്ങൾ.
ഇവയ്ക്ക് കാഴ്ചയിൽ ഉത്തര അമേരിക്കൻ ഇനമായ അരേലിയ സ്പൈനോസയോടു സാദൃശ്യമുണ്ടെങ്കിലും കൂടുതൽ പകിട്ടുള്ളവയാണ് ഇവയുടെ പൂക്കൾ.
ചൈനീസ് ആഞ്ചെലിക്ക എന്നറിയപ്പെടുന്ന അരേലിയ സൈനെൻസിസ് കൃഷി ചെയ്യപ്പെടുന്ന ഒരിനമാണ്.
അരേലിയ റെസിമോസ്സ്, അ.
നൂഡിക്കോളിസ്, അ.
സ്പൈനോസ എന്നിവയുടെ വേരുകളിൽ കാൽസ്യം ഓക്സലേറ്റടങ്ങിയിട്ടുള്ള വഴുവഴുപ്പുള്ള ഒരു ദ്രാവകമുണ്ട് .
ആരോഗ്യദായകമാണ് ഈ ദ്രാവകം എന്നു കരുതപ്പെടുന്നു.
അരേലിയേസീ സസ്യകുടുംബം അവലംബം http://davesgarden.com/guides/pf/b/Araliaceae/none/none/cultivar/0/ http://www.britannica.com/EBchecked/topic/32011/Araliaceae http://www.botany.hawaii.edu/faculty/carr/arali.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരേലിയേസീ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരൈൽ ഹാലൈഡ്
ഓർഗാനിക് രസതന്ത്രത്തിൽ അരൈൽ ഹാലൈഡ് (ഹാലോഅരീൻ അല്ലെങ്കിൽ ഹാലജനോഅരീൻ എന്നോ അറിയപ്പെടുന്നു) എന്നത് അരോമാറ്റിക്ക് റിങ്ങുമായി നേരിട്ട് ബന്ധിക്കപ്പെട്ടിരിക്കുന്ന ഒന്നോ അതിലധികമോ ഹൈഡ്രജൻ ആറ്റങ്ങൾ ഒരു ഹാലൈഡിനാൽ നീക്കം ചെയ്യപ്പെട്ട ഒരു അരോമാറ്റിക്ക് സംയുക്തമാണ്.
നിർമ്മാണത്തിനുള്ള വിവിധ മാർഗ്ഗങ്ങളിലും ഗുണവിശേഷങ്ങളിലും ഹാലോഅരീനുകൾ ഹാലോആൽക്കെയിനിൽ നിന്നും വ്യത്യാസപ്പെട്ടിരിക്കുന്നു.
ഏറ്റവും പ്രധാനപ്പെട്ട അംഗങ്ങൾ അരൈൽ ക്ലോറൈഡുകൾ ആണ്.
എന്നാൽ സംയുക്തങ്ങളുടെ നിര വളരെ വലുതാണ്.
ഘടനാപരമായ പ്രവണതകൾ
ആരൈൽ ഹാലൈഡുകളുടെ C-X ദൂരങ്ങൾ പ്രതീക്ഷിക്കും വിധമുള്ള പ്രവണതകൾ പിന്തുടരുന്നു.
ഫ്ലൂറോബെൻസീൻ, ക്ലോറോബെൻസീൻ, ബ്രോമോബെൻസീൻ, മീഥൈൽ 4-അയ്ഡോബെൻസോയേറ്റ്, മീഥൈൽ 4-അയഡോബെൻസോയേറ്റ്  എന്നിവയുടെ ഈ ദൂരങ്ങൾ യഥാക്രമം 135.6(4), 173.90(23), 189.8(1), 209.9 pm എന്നിവയാണ്.
രാസപ്രവർത്തനങ്ങൾ
അരൈൽ ഹാലൈഡുകൾ SN2 ന്യൂക്ലിയോഫിലിക്ക് അരോമാറ്റിക്ക് സബ്സ്റ്റിറ്റ്യൂഷൻ രാസപ്രവർത്തനങ്ങളിൽ പങ്കെടുക്കുന്നില്ല.
റാഡിക്കൽ ആനയോണുകൾ ഉൾപ്പെടുന്ന രാസപ്രവർത്തനങ്ങൾ വഴി ശക്തമായ ന്യൂക്ലിയോഫൈലുകളാൽ ഹാലജനുകൾ സ്ഥാനം മാറ്റപ്പെടുന്നു.
മറ്റൊരുവിധത്തിൽ അരൈൽ ഹാലൈഡുകൾ , പ്രത്യേകിച്ച് ബ്രോമൈഡുകളും അയഡൈഡുകളും ഓക്സിഡേഷൻ അഡിഷനിൽ ഏർപ്പെടുന്നു.
തന്മൂലം അവ Buchwald–Hartwig amination തരം രാസപ്രവർത്തനങ്ങൾക്ക് കാരണമാകുന്നു.
അരൈൽ ഹാലൈഡുകൾ ലോഹങ്ങളുമായി പ്രവർത്തിച്ച് അരൈൽ ആനയോണുകളുടെ സ്രോതസ്സുകളായി വർത്തിക്കുന്ന കൂടുതൽ രാസപ്രവർത്തനത്തിലേർപ്പെടുന്ന ഉൽപ്പന്നങ്ങളുണ്ടാകുന്നു.
മഗ്നീഷ്യം അരൈൽ ഹാലൈഡുകൾ ഗ്രിഗ്നാഡ് റിയേജന്റുകളാണ്.
മറ്റ് അരൈൽ സംയുക്തങ്ങളുടെ ഓർഗാനിക് സിന്തസൈസിന് അവ ഉപയോഗപ്രദമാണ്.
ക്ലോറോബെൻസീൻ ഫിനോളിന്റെ നിർമ്മാണത്തിനുപയോഗിച്ചിരുന്നു.
ഇന്നാൽ ഫിനോൾ ഇപ്പോൾ നിർമ്മിക്കുന്നത് ക്യുമീൻ ഓക്സീകരണം നടത്തിയാണ്.
വളരെ ഉയർന്ന താപനിലകളിൽ അരൈൽ ഗ്രൂപ്പുകൾ അമോണിയയുമായി പ്രവർത്തിച്ച് അനിലീനുകൾ തരുന്നു.
അരോണിയ ഇംഗ്ലീഷ് വിലാസം https://ml.wikipedia.org/wiki/Aronia
Aronia berries.
റോസേസീ കുടുംബത്തിലെ ഇലപൊഴിയും കുറ്റിച്ചെടികളുടെ ഒരു ജനുസ്സാണ് അരോണിയ .
ഇവ സാധാരണയായി ഈർപ്പമുള്ള കാടുകളിലും ചതുപ്പുനിലങ്ങളിലും കാണപ്പെടുന്നു.
അരോണിയ ജനുസ്സിൽ 3 സ്പീഷീസുകളുണ്ട്.
കിഴക്കൻ വടക്കേ അമേരിക്കയിൽ നിന്ന് ഉത്ഭവിച്ച അരോണിയ മെലനോകാർപ (കറുത്ത ചോക്ക്ബെറി) ആണ് ഏറ്റവും സാധാരണവും വ്യാപകമായി ഉപയോഗിക്കുന്നതും.
അധികം അറിയപ്പെടാത്ത Aronia arbutifolia (red chokeberry) ഉം Aronia prunifolia (Purple chokeberry) എന്ന് വിളിക്കപ്പെടുന്ന മുകളിൽ പറഞ്ഞ ഇനങ്ങളുടെ ഹൈബ്രിഡ് രൂപവും മധ്യ, കിഴക്കൻ വടക്കേ അമേരിക്കയിലാണ് ആദ്യമായി കൃഷി ചെയ്തത്.
പതിനെട്ടാം നൂറ്റാണ്ടിൽ, ഏറ്റവും അറിയപ്പെടുന്ന സ്പീഷിസായ അരോണിയ മെലനോകാർപ്പയുടെ ആദ്യത്തെ കുറ്റിച്ചെടികൾ യൂറോപ്പിൽ എത്തി.
അവിടെ സ്കാൻഡിനേവിയയിലും റഷ്യയിലും ആദ്യമായി ഇത് കൃഷി ചെയ്തു.
References Further reading Aronia berries profile Report revised October 2013 by Joe M. Hannan, Iowa State University Extension and Outreach, Commercial Horticulture Field Specialist External links Aronia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Evergreen Native Plant Database Archived 2009-09-07 at the Wayback Machine .
hort.net: Aronia melanocarpa , Plant of the Month
അരേഖീയഗതികം ഇംഗ്ലീഷ് വിലാസം https://ml.wikipedia.org/wiki/Nonlinear_dynamics
Linear superposition principle ബാധകമല്ലാത്ത വ്യവസ്ഥകൾ ഗണിതശാസ്ത്രത്തിൽ അരേഖീയ വ്യവസ്ഥകൾ എന്നറിയപ്പെടുന്നു.
ഇത്തരം വ്യവസ്ഥകളിലെ പ്രഥമാവസ്ഥയും ഒടുവിലത്തെ അവസ്ഥയും ആനുപാതികമായിരിക്കില്ല.
ഭൗതികമായ അരേഖീയവ്യവസ്ഥകളെക്കുറിച്ച് പഠിക്കുന്ന ഭൗതികശാസ്ത്രത്തിന്റെ ഉപശാഖയാണ് അരേഖീയ ഗതികം (Nonlinear dynamics).
ഈ ശാസ്ത്ര മേഖലയുടെ ഉപ വിഭാഗങ്ങളാണ് കയോസ് സിദ്ധാന്തവും സോളിറ്റോൺ സിദ്ധാന്തവും.
പ്രഥമാവസ്ഥയിൽ ചെറിയ മാറ്റങ്ങൾ വരുത്തിയാൽ തന്നെ ഫലത്തിൽ വളരെയധികം വ്യത്യാസം വരുന്നു എന്നതിനാൽ കാലാവസ്ഥ ഒരു അരേഖീയ വ്യവസ്ഥയാണ്.
കയോസ് സിദ്ധാന്തം
പ്രാരംഭ വ്യവസ്ഥകളെ സൂക്ഷ്മമായ രീതിയിൽ ആശ്രയിക്കുന്ന വ്യവസ്ഥകളെക്കുറിച്ചുള്ള പഠനമാണ് ഗണിതശാസ്ത്രത്തിലും ഭൗതികശാസ്ത്രത്തിലും കയോസ് സിദ്ധാന്തം .
ഈ ആശ്രിതത്വം ബട്ടർഫ്ലൈ ഇഫക്ട് എന്നറിയപ്പെടുന്നു.
ക്വാണ്ടം ബലതന്ത്രത്തിൽ കയോസ് സിദ്ധാന്തത്തിന്റെ ഉപയോഗത്തെക്കുറിച്ച് പഠിക്കുന്ന ഉപശാഖ ക്വാണ്ടം കയോസ് എന്നറിയപ്പെടുന്നു.
സോളിറ്റോൺ സിദ്ധാന്തം
സ്ഥിരമായ വേഗതയിൽ ചലിച്ചുകൊണ്ടിരിക്കുമ്പോഴും രൂപത്തിൽ മാറ്റം വരാത്ത തരംഗപാക്കറ്റാണ് സോളിറ്റോൺ.
സാധാരണ തരംഗപാക്കറ്റുകൾ സഞ്ചരിക്കുമ്പോൾ വേഗതയിലോ രൂപത്തിലോ മാറ്റം വരുന്നു - ക്വാണ്ടം ബലതന്ത്രത്തിലെ പൊട്ടന്ഷ്യലില്ലാത്ത സ്ഥലത്ത് സഞ്ചരിക്കുന്ന കണികയുടെ wavefunction ഉദാഹരണമാണ്.
എന്നാൽ മാധ്യമത്തിലെ ഡിസ്പർസീവ് പ്രഭാവവും അരേഖീയ പ്രഭാവങ്ങളും പരസ്പരം പരസ്പരം റദ്ദാക്കിക്കളയുന്നതിനാൽ സോളിറ്റോണിന്റെ വേഗതയിലോ രൂപത്തിലോ മാറ്റം വരുന്നില്ല.
ഇവയെയും ഇത്തരം പ്രഭാവങ്ങൾക്ക് കാരണമായ സമവാക്യങ്ങളെയും കുറിച്ചുള്ള പഠനമാണ് സോളിറ്റോൺ സിദ്ധാന്തം.
അരൈൻവാല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അരൈൻവാല.
കപൂർത്തല ജില്ല ആസ്ഥാനത്തുനിന്നും 7 കിലോമീറ്റർ അകലെയാണ് അരൈൻവാല സ്ഥിതിചെയ്യുന്നത്.
അരൈൻവാല വില്ലേജിന്റെ പരമാധികാരി ജനങ്ങൾ തെരഞ്ഞെടുക്കുന്ന പ്രതിനിധിയായ സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് അരൈൻവാല ൽ 152 വീടുകൾ ഉണ്ട്.
ആകെ ജനസംഖ്യ 812 ആണ്.
ഇതിൽ 421 പുരുഷന്മാരും 391 സ്ത്രീകളും ഉൾപ്പെടുന്നു.
അരൈൻവാല ലെ സാക്ഷരതാ നിരക്ക് 64.16 ശതമാനമാണ്.
അരൈൻവാല ലെ 6 വയസ്സിനു താഴെയുള്ള കുട്ടികളുടെ എണ്ണം 108 ആണ്.
ഇത് അരൈൻവാല ലെ ആകെ ജനസംഖ്യയുടെ 13.3 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 319 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 246 പുരുഷന്മാരും 73 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 81.5 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 11.91 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 152 - - ജനസംഖ്യ 812 421 391 കുട്ടികൾ (0-6) 108 56 52 പട്ടികജാതി 326 179 147 പട്ടിക വർഗ്ഗം 0 0 0 സാക്ഷരത 64.16 % 52.78 % 47.22 % ആകെ ജോലിക്കാർ 319 246 73 ജീവിതവരുമാനമുള്ള ജോലിക്കാർ 260 218 42 താത്കാലിക തൊഴിലെടുക്കുന്നവർ 38 30 8 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ http://www.mapsofindia.com/villages/punjab/kapurthala/kapurthala/araianwala.html അവലംബങ്ങൾ
അരോകിയ രാജീവ്‌ ഇംഗ്ലീഷ് വിലാസം https://ml.wikipedia.org/wiki/Arokia_Rajiv
ഇന്ത്യയിലെ ഒരു ട്രാക്ക് ആൻഡ് ഫീൽഡ് കായിക താരമാണ് അരോകിയ രാജീവ്.
400 മീറ്റർ ഓട്ടത്തിലാണ് ഇദ്ദേഹം മത്സരിക്കുന്നത്.
തമിഴ്‌നാട്ടിലെ തിരുച്ചിറപ്പള്ളിയിൽ ഒരു പാവപ്പെട്ട കുടുംബത്തിൽ 1991 മെയ് 22ന് ജനനം.
സ്‌കൂൾ വാൻ ഡ്രൈവറായ വൈ സൗന്ദരരാജനാണ് പിതാവ്.
ലാൽഗുഡിയിലെ ഗവൺമെന്റ് ബോയ്‌സ് ഹൈസ്‌കൂളിലും തിരുച്ചിറപ്പള്ളിയിലെ സെന്റ് ജോസഫ് കോളേജിലുമായി പഠനം പൂർത്തിയാക്കി.
ലോംഗ് ജംപ് താരമായാണ് കായിക രംഗത്തെത്തിയത്.
2014ലെ ഏഷ്യൻ ഗെയിംസിൽ 400മീറ്റർ ഓട്ടത്തിൽ വെങ്കല മെഡൽ നേടി.
45.92 സെക്കന്റിൽ ലക്ഷ്യം നേടിയാണ് മൂന്നാം സ്ഥാനത്തെത്തിയത്.
പോളിഷ് നാഷനൽ അത് ലറ്റിക് ചാംമ്പ്യൻഷിപ്പിൽ പുരുഷന്മാരുടെ 400 മീറ്റർ ഓട്ടത്തിൽ 45.40 സെക്കൻഡ് എന്ന ഒളിമ്പിക്‌സ് യോഗ്യതാ മാർക് നേടാനാവത്തതിനെ തുടർന്ന് 2016ലെ റിയോ ഒളിമ്പിക്‌സിൽ പങ്കെടുക്കാനായില്ല.
400 മീറ്ററിലെ ഇന്ത്യൻ ദേശീയ താരമായ അരോകിയ രാജീവിന്റെ  45.47 സെക്കന്റ് എന്ന
ദേശീയ റെക്കോർഡ് മറികടന്ന് മലയാളിയായ മുഹമ്മദ് അനസ് 45.44 സെക്കൻഡിൽ 400 മീറ്റർ പൂർത്തിയാക്കി റിയോ ഒളിമ്പിക്‌സിന് യോഗ്യത നേടി.
അരേസീ ഇംഗ്ലീഷ് വിലാസം https://ml.wikipedia.org/wiki/Araceae
സപുഷ്പികളിലെ ഏകബീജപത്ര സസ്യങ്ങളിൽപ്പെട്ട ഒരു സസ്യകുടുംബമാണ് അരേസീ (Araceae) .
107 ജനുസുകളിലായി 3700 -ലേറെ സ്പീഷിസുകൾ ഈ കുടുംബത്തിലുണ്ട്.
ജീവനോടെയുള്ള അരേസീ കുടുംബത്തിലെ സസ്യങ്ങളുടെ ഏറ്റവും വലിയ ശേഖരങ്ങൾ മിസ്സൗറീ സസ്യോദ്യാനത്തിലും .
മ്യൂനിച്ച് സസ്യോദ്യാനത്തിലും ആണുള്ളത്.
ഈ സസ്യകുടുംബത്തെപ്പറ്റി ഗവേഷണങ്ങളിൽ ഏർപ്പെട്ട ജോസഫ് ബൊഗ്‌നറുടെ ശ്രമഫലമായിട്ടാണിവ ഉണ്ടായത്.
ആന്തൂറിയം , ചേമ്പ് , ചേന എന്നിവ അരേസിയിലെ അംഗങ്ങളാണ്.
അരേസിയിലെ മിക്ക സ്പീഷിസുകളും കിഴങ്ങുണ്ടാവുന്നവയാണ്.
ഇവയിൽ വിഷമായ കാൽസ്യം ഓക്സലേറ്റ് അടങ്ങിയിട്ടുണ്ട്.
പല സ്പീഷിസുകളുടെ ഇലയുടെ രൂപത്തിൽ വലിയ വ്യത്യാസങ്ങൾ കാണാം.
സ്പെയ്‌ഡിക്സ് എന്ന രൂപത്തിൽ ആണ് ഇവയുടെ പൂക്കുലകളുടെ ആകൃതി.
ഈ കുടുംബത്തിലെ പല ചെടികളും ചൂട് ഉൽപ്പാദിപ്പിക്കുന്നവയാണ്.
ചുറ്റുപാടുമുള്ള താപം തീരെക്കുറഞ്ഞിരിക്കുമ്പോൾ പോലും ഇവയിലെ പൂക്കളുടെ ചൂട് 45 ഡിഗി സെന്റിഗ്രേഡ് വരെ ഉയരാം.
പരാഗണം നടത്താൻ പ്രാണികളെ ആകർഷിക്കാനാണ് മിക്കവാറും ഈ ഗുണം ഉപയോഗപ്പെടുന്നത്.
പകരം ഈ പ്രാണികൾക്ക് ചൂട് കിട്ടും.
മറ്റൊരു കാരണം തണുപ്പിനാൽ കോശങ്ങൾക്ക് കേടുപാടുകൾ പാറ്റാതിരിക്കലാണ്.
മറ്റു ചില സ്പീഷിസുകൾക്ക് ആവട്ടെ ചീഞ്ഞ നാറ്റമാണ്, ഇതും പരാഗണം നടത്തുന്ന പ്രാണികളെ ആകർഷിക്കാനാണ്.
അവലംബം കൂടുതൽ വായനയ്ക്ക് Bown, Deni (2000).
Aroids: Plants of the Arum Family [ILLUSTRATED].
Timber Press.
ISBN 0-88192-485-7 online പുറത്തേക്കുള്ള കണ്ണികൾ International Aroid Society Araceum - Plants of the Araceae Family - The Illustrated Database The Uberlist of Araceae (pdf) list of publications (March 2008) for Dr. h.c. Josef Bogner Archived 2008-06-14 at the Wayback Machine .
വിക്കിസ്പീഷിസിൽ Araceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Araceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരോമാറ്റിക് ആൻഡ് മെഡിസിനൽ പ്ലാന്റ് റിസർച്ച് സ്റ്റേഷൻ, ഓടക്കാലി
ഇന്ത്യയിലെ കേരളത്തിലെ എറണാകുളം ജില്ലയിലെ ഓടക്കാലിയിൽ, കേരള കാർഷിക സർവ്വകലാശാലയുടെ സെൻട്രൽ സോണിന് കീഴിലുള്ള ഒരു ഗവേഷണ കേന്ദ്രമാണ് അരോമാറ്റിക് ആൻഡ് മെഡിസിനൽ പ്ലാന്റ് റിസർച്ച് സ്റ്റേഷൻ (ആരോമാറ്റിക് ഔഷധ സസ്യ ഗവേഷണ കേന്ദ്രം), ഓടക്കാലി.
തിരുവിതാംകൂർ-കൊച്ചി സർക്കാർ 1951 ൽ ലെമൺഗ്രാസ് ബ്രീഡിംഗ് സ്റ്റേഷൻ ആയി ഇത്  സ്ഥാപിച്ചു.
പിന്നീട് 1972 ൽ കേരള കാർഷിക സർവ്വകലാശാല രൂപീകരിച്ചതിനുശേഷം ഗവേഷണ കേന്ദ്രം അതിന്റെ നിയന്ത്രണത്തിലാക്കി.
1982 ൽ സ്റ്റേഷന്റെ പേര് അരോമാറ്റിക് ആൻഡ് മെഡിസിനൽ പ്ലാന്റ് റിസർച്ച് സ്റ്റേഷൻ എന്ന് പുനർനാമകരണം ചെയ്തു.
1994-ൽ ഇന്ത്യയിലെ കാർഷിക മന്ത്രാലയം ഈ സ്റ്റേഷന്റെ ഫൈറ്റോകെമിക്കൽ ലബോറട്ടറി ഔഷധ- സുഗന്ധ സസ്യങ്ങൾക്കായുള്ള റീജിയണൽ അനലിറ്റിക്കൽ ലബോറട്ടറികളിലൊന്നായി ഉയർത്തി.
രാജ്യത്തെ സുഗന്ധ ഔഷധ സസ്യങ്ങളിലെ മികവിന്റെ കേന്ദ്രം എന്ന പദവി സ്വന്തമാക്കാനുള്ള ഗവേഷണ കേന്ദ്രത്തിന്റെ ശ്രമത്തിന്റെ ഒരു ഘട്ടമായി 2008 ൽ ചില വിപുലീകരിച്ച സൗകര്യങ്ങൾ ഉദ്ഘാടനം ചെയ്തു.
ഇണയെ തേടി
1981-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് ഇണയെ തേടി , ആന്റണി ഈസ്റ്റ്മാൻ ആദ്യമായി സംവിധാനം ചെയ്യുകയും നിർമ്മിക്കുകയും ചെയ്തു.
കലാശാല ബാബു , ശങ്കരാടി , അച്ചൻകുഞ്ഞ് , സിൽക്ക് സ്മിത എന്നിവരാണ് ചിത്രത്തിലെ അഭിനേതാക്കൾ.
ജോൺസൺ ആണ് ചിത്രത്തിന് സംഗീതം നൽകിയിരിക്കുന്നത്.
ആർ.കെ ദാമോദരൻ ഗാനങ്ങളെഴുതി കാസ്റ്റ് കലാശാല ബാബു ശങ്കരാടി അച്ചൻകുഞ്ഞ് സിൽക്ക് സ്മിത ടി എം എബ്രഹാം നിർമ്മാണം
ആന്റണി ഈസ്റ്റ്മാൻ ആദ്യം ശോഭയെ നായികയായി അവതരിപ്പിക്കാൻ ആഗ്രഹിച്ചു; അവളുടെ മരണത്തെ തുടർന്ന് അദ്ദേഹം പകരം സിൽക്ക് സ്മിതയെ തിരഞ്ഞെടുത്തു.
ജോൺസൺ സംഗീതം പകർന്ന ഈ ഗാനത്തിന്റെ വരികൾ എഴുതിയത് ആർ കെ ദാമോദരനാണ്.
ഗാനം ഗായകർ വരികൾ നീളം (m:ss) 1 "വിപിന വാടിക" പി.ജയചന്ദ്രൻ ആർ കെ ദാമോദരൻ അവലംബം പുറംകണ്ണികൾ Inaye Thedi ഇന്റർനെറ്റ് മൂവി ഡാറ്റാബേസിൽ
ഇണ്ടംതുരുത്തി മന ഇംഗ്ലീഷ് വിലാസം https://ml.wikipedia.org/wiki/Indanthuruthil_Mana പുനർനിർമ്മിച്ച ഇണ്ടംതുരുത്തി മന - ഇപ്പോൾ വൈക്കം താലൂക്ക് ചെത്തുതൊഴിലാളി യൂണിയൻ എ.ഐ.ടി.യു.സി കാര്യാലയമാണ്‌.
കേരളത്തിൽ, വൈക്കം പട്ടണത്തിലുള്ള ഒരു പുരാതന ഭവനമാണ്‌ ഇണ്ടംതുരുത്തി മന .
വൈക്കത്തെ പ്രസിദ്ധമായ മഹാദേവക്ഷേത്രത്തിന്റെ വടക്കേനടയിൽ നിന്ന് വിളിപ്പാടകലെയാണ്‌ ഇത് സ്ഥിതി ചെയ്യുന്നത്.
വടക്കുംകൂർ രാജകുടുംബത്തിന്റെ കീഴിൽ നാടുവാഴി പാരമ്പര്യാവകാശവും 48 ബ്രാഹ്മണകുടുംബങ്ങളുടെ മേൽക്കോയ്മയും ഉണ്ടായിരുന്ന ഇണ്ടംതുരുത്തി നമ്പൂതിരി കുടുംബത്തിന്റെ വാസസ്ഥാനമായിരുന്നു ഈ മന .
വൈക്കം സത്യാഗ്രഹകാലത്ത് ഈ വീട് പ്രത്യേകം ശ്രദ്ധിക്കപ്പെട്ടു.
സത്യാഗ്രഹികളുടെ ആവശ്യങ്ങളെ സംബന്ധിച്ച് ക്ഷേത്രഭരണത്തിന്റെ മുഖ്യചുമതലക്കാരനായ ഇണ്ടംതുരുത്തി നീലകണ്ഠൻ നമ്പൂതിരിപ്പാടുമായി ചർച്ച നടത്താൻ മഹാത്മാഗാന്ധി ആഗ്രഹിച്ചു.
ആരേയും ചെന്നു കാണുന്ന പതിവില്ലെന്നും കാണാൻ ആഗ്രഹമുള്ളവർക്ക് വന്നു കാണാമെന്നും നമ്പൂതിരിപ്പാട് പറഞ്ഞതനുസരിച്ച്  മനയിലെത്തിയ ഗാന്ധിയേയും അനുയായികളേയും
അവർണ്ണരുമായുള്ള സമ്പർക്കത്തിൽ അയിത്തം തീണ്ടിയവരായി കണക്കാക്കി നാലുകെട്ടിൽ പ്രവേശിപ്പിച്ചില്ലെന്നും, പൂമുഖത്ത് പ്രത്യേകം ഉമ്മറത്തിണ്ണ കെട്ടി ഒരുക്കിയ ഇരിപ്പിടത്തിൽ അവരെ ഇരുത്തിയെന്നും പറയപ്പെടുന്നു.
നമ്പ്യാതിരിയും ഗാന്ധിയുമായി നടന്ന മൂന്നു മണിക്കൂർ നേരത്തെ ചർച്ചയിൽ ഒത്തുതീർപ്പൊന്നും ഉണ്ടായില്ല.
ഗാന്ധിജിക്കായി പൂമുഖത്ത് പ്രത്യേകം ഉമ്മറത്തിണ്ണ തന്നെ കെട്ടി ഒരുക്കി ഉണ്ടാക്കി പ്രത്യേകം ഇരിപ്പിടങ്ങളും തയ്യാറാക്കി നമ്പൂതിരിപ്പാട് അവരെ ചർച്ചക്കായി ഇരുത്തിയെന്നും ചരിത്രം പറയുന്നു.
ഗാന്ധിജി അന്ന് രാഷ്ട്ര പിതാവല്ല,
ഒരു കക്ഷിരാഷ്ട്രീയപ്പാർട്ടിയുടെ നേതാവ് മാത്രമാണ്.
വടക്കേ ഇന്ത്യക്കാരനായ ഒരു ഹിന്ദിക്കാരൻ കോൺഗ്രസ്സ് നേതാവ് മാത്രം.
നമ്പൂതിരിയുടെ ലോകവും ചെറുതായിരുന്നു.
പരിവർത്തനം മനയുടെ പരിസരത്ത്, യൂണിയൻ സ്ഥാപകനേതാവ് സി.കെ.വിശ്വനാഥന്റെ സംസ്കാരസ്ഥാനം
വൈക്കം താലൂക്ക് ചെത്തുതൊഴിലാളി യൂണിയൻ വിലയ്ക്കു വാങ്ങി പുനർ നിർമ്മിച്ച്, 2009 ഡിസംബർ 20ന്‌ അവരുടെ കാര്യാലയമായി പരിവർത്തനം ചെയ്തതിനാൽ, ഇണ്ടംതുരുത്തി മന വീണ്ടും വാർത്താവിഷയമായി.
രണ്ടു നിലകളുള്ള മനയുടെ പഴയ ഘടനയിൽ ഒരു മാറ്റവും വരുത്താതെ, നാലുകെട്ടും അറകളും മറ്റും അതേപടി നിലനിർത്തിയാണ് പുനർനിർമ്മാണം നടത്തിയിരിക്കുന്നത്.
ചെത്തു തൊഴിലാളികളിൽ നിന്ന് സമാഹരിച്ച 45 ലക്ഷം രൂപ കൊണ്ടാണ്‌ പുനർനിർമ്മാണം നടത്തിയത്.
വൈക്കം സത്യാഗ്രഹ സമരത്തിന്റെ ചരിത്രം പഠിക്കാൻ എത്തുന്നവർക്ക് അതിനുള്ള സൗകര്യം മനയിൽ ഒരുക്കിയിട്ടുണ്ട്.
മന വിലയ്ക്കു വാങ്ങുന്നതിൽ മുൻ‌കൈ എടുത്ത ചെത്തുതൊഴിലാളി യൂണിയൻ സ്ഥാപകനും സി.പി.ഐ .
നേതാവുമായ സി.കെ.വിശ്വനാഥൻ, ചെത്തുതൊഴിലാളി യൂണിയന്റെ ആദ്യകാല സെക്രട്ടറി എം.വാസുദേവൻ, വൈക്കത്തെ കമ്മ്യൂണിസ്റ്റ് നേതാവായിരുന്ന എൻ.ദാമോദരൻ എന്നിവരെ സംസ്കരിച്ചിരിക്കുന്നതും മനയുടെ പരിസരത്താണ്‌.
ഇണപ്രാവുകൾ (നോവൽ)
ഇണപ്രാവുകൾ മലയാള നോവൽ സാഹിത്യത്തിലെ ജനപ്രിയ എഴുത്തുകാരിൽ ശ്രദ്ധേയനായിരുന്ന മുട്ടത്തുവർക്കി എഴുതിയ ഒരു നോവലാണ് .
1953 ൽ കോട്ടയത്തെ കൈരളി മുദ്രാലയ മാണ് ഈ നോവൽ പ്രസിദ്ധീകരിച്ചത്.
ഇണപ്രാവുകൾ എന്ന തന്റെ നോവലിലൂടെ കഥാകാരൻ മുട്ടത്തുവർക്കി ഗ്രാമീണ മലയാളികളുടെ മനസ്സിൽ  കാൽപ്പനികതയുടെ പുതിയ ഭാവങ്ങൾ സൃഷ്ടിച്ചെടുക്കുന്നതിൽ വിജയം വരിച്ചു.
നോവലുകൾ, നാടകങ്ങൾ , ചെറുകഥാ സമാഹാരങ്ങൾ, വിവർത്തനങ്ങൾ , കഥാപ്രസംഗം , ചരിത്രം , ഖണ്ഡകാവ്യം , ജീവചരിത്രം എന്നിങ്ങനെയുള്ള വിവിധ തുറകളിൽ അദ്ദേഹം തന്റെ സാന്നിദ്ധ്യമറിയിച്ചിരുന്നു.
ചങ്ങനാശ്ശേരിയിലെ ചെത്തിപ്പുഴയിലുള്ള പുരാതന തറവാടായ കല്ലുകുളം തവവാടിന്റെ ശാഖയായ മുട്ടത്തു കുടുബത്തിൽ, ചങ്ങനാശ്ശേരി അരമനയിലെ കണക്കപ്പിള്ളയായിരുന്ന ചാക്കോ മത്തായിയുടെയും അന്നമ്മയുടെയും 9 മക്കളിൽ നാലാമനായി 1913 ഏപ്രിൽ 28 നാണ് മുട്ടത്തുവർക്കി ജനിച്ചത്.
സ്കൂൾ വിദ്യാഭ്യാസം വടക്കേക്കര ഗവൺമെന്റ് എൽ.പി. സ്കൂളിലും ചങ്ങനാശ്ശേരി എസ്.ബി. ഹൈസ്കൂളിലുമായിരുന്നു.
ബാല്യകാലത്ത് തമിഴ് , സംസ്കൃതം തുടങ്ങിയ ഭാഷകൾ അഭ്യസിക്കുവാനുള്ള അവസരം അദ്ദേഹത്തിനു ലഭിച്ചിരുന്നു.
സ്കൂൾ വിദ്യാഭ്യാസത്തിനു ശേഷം എസ്.ബി. കോളജിൽനിന്നു ധന തത്ത്വശാസ്ത്രത്തിൽ ബിരുദമെടുക്കുകയും നിയമപഠനത്തിനു തിരുവനന്തപുരത്തു പോയെങ്കിലും പഠനം പാതിവഴിയിൽ ഉപേക്ഷിച്ചിരുന്നു.
അതിനുശേഷം മുണ്ടക്കയത്ത് പൊട്ടംകുളം തടിമില്ലിൽ കണക്കെഴുത്തുകാരനായി ജോലിനോക്കിയിരുന്നു.
അതിനുശേഷം എസ്.ബി. ഹൈസ്കൂളിൽ അദ്ധ്യാപകനായി ചേർന്നു.
ചങ്ങനാശ്ശേരിയിൽ വച്ച് പ്രൊഫസർ എം.പി. പോളുമായി പരിചയത്തിലാകുകയും ഇക്കാലത്ത് ഒരു മാസികയിൽ സഹപത്രാധിപരായി ജോലി ചെയ്യുകയും ചെയ്തിരുന്നു.
ഇക്കാലത്ത് മുട്ടത്തുവർക്കിയുടെ ആദ്യകൃതിയായ “ആത്മാഞ്ജലി” എന്ന ഖണ്ഡകാവ്യം പുറത്തുവന്നിരുന്നു.
ഇതിന് അവതാരിക എഴുതിയിരുന്നത് പ്രൊഫസർ.
എം.പി. പോൾ ആയിരുന്നു.
ഒരു ജനപ്രിയ സാഹിത്യകാരനെന്ന നിലയിൽ സാഹിത്യരംഗത്തു വ്യക്തിമുദ്രപതിപ്പിച്ച മുട്ടത്തുവർക്കി 79-ൽ പരം നോവലുകൾ രചിച്ചിട്ടുണ്ട്.
അദ്ദേഹത്തിൻറെ  26 ൽപ്പരം നോവലുകൾ സിനിമയായിട്ടുണ്ട്.
ദീപികയുടെ പത്രാധിപ സമിതിയംഗമായിരുന്നു.
1989 മേയ് 28 നാണ് മുട്ടത്തു വർക്കി അന്തരിച്ചത്.
കൊച്ചാപ്പി എന്ന ബോട്ടുടമ കുഞ്ചെറിയാ എന്ന കാളവണ്ടിക്കാരൻറെ അയൽവാസിയായിരുന്നു.
കൊച്ചാപ്പിയുടെ മകൻ ആൻറണി കുഞ്ചെറിയായുടെ മകൾ റാഹേലുമായി പ്രണയത്തിലാകുന്നു.
അവരുടെ മാതാപിതാക്കൾ ആൻറണിയുടെയും റാഹേലിൻറെയും ആഗ്രഹത്തിന് എതിരു നിന്നില്ല.
ഇതിനിടെ ചാണ്ടി എന്ന ഗ്രാമത്തിലെ ധനികനായ ഭൂവുടമയുടെ മകൻ രാജൻ വിദേശത്തെ പഠനവും കഴിഞ്ഞ് ഗ്രാമത്തിൽ തിരിച്ചെത്തുന്നു.
രാജൻ യാദൃച്ഛികമായി റാഹേലിനെ കാണാനിടവരുകയും അവളെ വിവാഹം കഴിക്കാൻ ആഗ്രഹിക്കുകയും ചെയ്യുന്നു.
റാഹേലും ആൻറണിയും തമ്മിലുള്ള ബന്ധത്തെക്കുറിച്ച് അറിയില്ലാതിരുന്ന രാജൻ അവളുടെ വീട്ടിലെത്തി വിവാഹാഭ്യർത്ഥന നടത്തി.
എന്നാൽ റാഹേൽ നിർദ്ധന കുടുംബത്തിലെയാണെന്നുള്ള കാരണത്താൽ ചാണ്ടി ഈ ആലോചനയെ ശക്തിയുക്തം എതിർക്കുന്നു.
എന്നാൽ അവസാനം മകൻറെ ഇംഗിതത്തിനു വഴങ്ങി വിവാഹത്തിനു സമ്മതം മൂളുന്നു.
റാഹേലിൻറെ ദുരമൂത്ത മാതാപിതാക്കൾ ആൻറണിയുടെ മാതാപിതാക്കളുമായി മുമ്പ് ചെയ്തിരുന്ന വിവാഹാലോചനയിൽ നിന്നു പിന്തിരിയുകുയും രാജനുമായുള്ള വിവാഹത്തിനു സമ്മതിക്കുകയും ചെയ്യുന്നു.
ഈ തീരുമാനം ഒരിക്കൽ അടുത്ത സുഹൃത്തുക്കളായിരുന്ന രണ്ടു കുടുംബങ്ങളും തമ്മിൽ ശത്രുതയ്ക്കു വഴിതെളിച്ചു.
റാഹേൽ നിസ്സഹായയായിരുന്നു.
റാഹേലിൻറെ രാജനുമായുള്ള വിവാഹത്തിൻറെ ദിവസം ആൻണി അസുഖം പിടിപെട്ട് മരണമടയുന്നു.
ദുഃഖം സഹിക്കാനാവാതെ മോഹാലസ്യപ്പെട്ടു വീണ റാഹേൽ ഏതാനും ദിവസങ്ങൾക്കുള്ളിൽ മരണമടയുന്നു.
ആൻണിയെ അടക്കം ചെയ്തതിനു തൊട്ടടുത്തു തന്നെ റാഹേലിനെയും അടക്കം ചെയ്യുന്നതോടെ നോവൽ അവസാനിക്കുന്നു.
ഇണപ്രാവുകൾ എന്ന നോവൽ അതേ പേരിൽ 1965 ൽ ഉദയാ സ്റ്റുഡിയോയുടെ ബാനറിൽ സിനിമയായിരുന്നു.
കുഞ്ചാക്കോ സംവിധാനം ചെയ്ത ഈ സിനിമയിൽ സത്യൻ , പ്രേംനസീർ , ശാരദ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരുന്നത്.
ഇണപ്രാവുകൾ ഇംഗ്ലീഷ് വിലാസം https://ml.wikipedia.org/wiki/Inapraavugal
എം. കുഞ്ചാക്കോ സംവിധാനം ചെയ്ത് 1965-ൽ പുറത്തിറങ്ങിയ മലയാളചലച്ചിത്രമാണ് ഇണപ്രാവുകൾ .
സത്യൻ , പ്രേംനസീർ , കൊട്ടാരക്കര ശ്രീധരൻ നായർ , തിക്കുറിശ്ശി സുകുമാരൻ നായർ , ശാരദ തുടങ്ങിയവർ പ്രധാന വേഷങ്ങളിൽ അഭിനയിച്ചു.
നടി ശാരദയുടെ ആദ്യ ചിത്രം ആണ്  ഇണപ്രാവുകൾ.
കഥയും തിരകഥയും എഴുതിയത് വിഘ്യാത കഥാകൃത്ത്‌ മുട്ടത്തുവർക്കിയാണ് .
വയലാർ രാമവർമ്മ എഴുതിയ ഗാനങ്ങൾക്ക് സംഗീതം പകർന്നത് വി. ദക്ഷിണാമൂർത്തിയാണ് .
അഭിനേതാക്കൾ സത്യൻ – കൊച്ചാപ്പിയുടെ പുത്രൻ അന്തോണി പ്രേംനസീർ – ചാണ്ടിയുടെ പുത്രൻ രാജൻ ശാരദ – കുഞ്ചെറിയയുടെ പുത്രി റാഹേൽ തിക്കുറിശ്ശി സുകുമാരൻ നായർ – ചാണ്ടി കൊട്ടാരക്കര ശ്രീധരൻ നായർ – കുഞ്ചെറിയ ടി.എസ്. മുത്തയ്യ – കൊച്ചാപ്പി എസ്.പി. പിള്ള അടൂർ പങ്കജം പങ്കജവല്ലി സംഗീതം
ഗാനരചന നിർവ്വഹിച്ചിരിക്കുന്നത് വയലാർ രാമവർമ്മ , സംഗീതസംവിധാനം നിർവ്വഹിച്ചിരിക്കുന്നത് വി. ദക്ഷിണാമൂർത്തി .
"കാക്ക തമ്പുരാട്ടി കറുത്ത" (രാഗം: ആഭേരി) കെ.ജെ. യേശുദാസ് 2.
"അക്കരയ്ക്കുണ്ടോ അക്കരയ്ക്കുണ്ടോ" എ എം രാജ 3.
"കുരുത്തോലപ്പെരുന്നാളിനു" കെ.ജെ. യേശുദാസ് , പി. സുശീല 4.
"വിരിഞ്ഞതെന്തിന്‌ വിരിഞ്ഞതെന്തിന്‌" പി. സുശീല 5.
"ഇച്ചിരിപൂവലൻ" പി. ലീല , കോറസ് 6.
"കരിവള കരിവള കുപ്പിവള" പി. ബി. ശ്രിനിവാസ്, പി. ലീല 7.
"പത്തുപറ വിത്തുപാട" സി. ഒ. ആന്റോ, എൽ. ആർ. ഈശ്വരി, കോറസ് പുറത്തേക്കുള്ള കണ്ണികൾ ഇണപ്രാവുകൾ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് ഇണപ്രാവുകൾ
ഇതറീയം ഇംഗ്ലീഷ് വിലാസം https://ml.wikipedia.org/wiki/Ethereum
സ്മാർട്ട് കരാർ (സ്ക്രിപ്റ്റിംഗ്) പ്രവർത്തനം ഉൾക്കൊള്ളുന്ന ഒരു ഓപ്പൺ സോഴ്‌സ് , പബ്ലിക്, ബ്ലോക്ക്‌ചെയിൻ അടിസ്ഥാനമാക്കിയുള്ള ഡിസ്ട്രിബ്യൂട്ട് കമ്പ്യൂട്ടിംഗ് പ്ലാറ്റ്‌ഫോം, ഓപ്പറേറ്റിംഗ് സിസ്റ്റം എന്നിവയാണ് ഇതറീയം .
ഇടപാട് അടിസ്ഥാനമാക്കിയുള്ള സ്റ്റേറ്റ് സംക്രമണങ്ങളിലൂടെ നകാമോട്ടോ സമവായത്തിന്റെ പരിഷ്കരിച്ച പതിപ്പിനെ ഇത് പിന്തുണയ്ക്കുന്നു.
ഇതറീയം പ്ലാറ്റ്ഫോം സൃഷ്ടിച്ച ഒരു ക്രിപ്റ്റോകറൻസിയാണ് ഇതർ, കൂടാതെ നടത്തിയ കണക്കുകൂട്ടലുകൾക്ക് മൈനിംഗ് നോഡുകൾക്ക് നഷ്ടപരിഹാരം നൽകാനും ഉപയോഗിക്കുന്നു.
ഓരോ ഇതറീയം അക്കൗണ്ടിനും ഒരു ഇതർ ബാലൻസ് ഉണ്ട്, ഇതർ ഒരു അക്കൗണ്ടിൽ നിന്ന് മറ്റൊന്നിലേക്ക് മാറ്റാം.
പബ്ലിക് നോഡുകളുടെ ഒരു അന്താരാഷ്ട്ര ശൃംഖല ഉപയോഗിച്ച് സ്ക്രിപ്റ്റുകൾ എക്സിക്യൂട്ട് ചെയ്യാൻ കഴിയുന്ന ഇതറീയം വെർച്വൽ മെഷീൻ (ഇവിഎം) വികേന്ദ്രീകൃത വിർച്വൽ മെഷീൻ ഇതറീയം നൽകുന്നു.
ബിറ്റ്കോയിൻ സ്ക്രിപ്റ്റ് പോലുള്ളവയ്ക്ക് വിപരീതമായി വിർച്വൽ മെഷീന്റെ ഇൻസ്ട്രക്ഷൻ സെറ്റ് ട്യൂറിംഗ്-പൂർണ്ണമാണെന്ന് കരുതപ്പെടുന്നു.
സ്‌പാം ലഘൂകരിക്കാനും നെറ്റ്‌വർക്കിൽ വിഭവങ്ങൾ അനുവദിക്കാനും ആന്തരിക ഇടപാട് വിലനിർണ്ണയ സംവിധാനമായ "ഗ്യാസ്" ഉപയോഗിക്കുന്നു.
ക്രിപ്‌റ്റോ കറൻസി ഗവേഷകനും പ്രോഗ്രാമറുമായ വിറ്റാലിക് ബ്യൂട്ടറിൻ 2013 അവസാനമാണ് ഇതറീയം നിർദ്ദേശിച്ചത്.
2014 ജൂലൈ മുതൽ ഓഗസ്റ്റ് വരെ നടന്ന ഒരു ഓൺലൈൻ ക്രൗഡ്‌സെല്ലാണ് വികസനത്തിന് ധനസഹായം നൽകിയത്.
ഈ സംവിധാനം 2015 ജൂലൈ 30 ന് തത്സമയമായി, "പ്രീമൈൻഡ്-(ഓപ്പൺ കമ്മ്യൂണിറ്റിയിലേക്ക് സോഴ്‌സ് കോഡ് റിലീസ് ചെയ്യുന്നതിന് മുമ്പ് ഒരു ഡവലപ്പർ ഒരു പ്രത്യേക വിലാസത്തിലേക്ക് ഒരു നിശ്ചിത കറൻസി ക്രെഡിറ്റ് അനുവദിക്കുന്നതാണ് ഒരു പ്രീമൈൻ. എക്സ്ചേഞ്ചുകളിലെ ലിസ്റ്റിംഗ്, ബ്ലോക്ക് എക്സ്പ്ലോററുകൾ പോലുള്ള പ്രധാന സവിശേഷതകളുടെ വികസനം പോലുള്ള ചില സവിശേഷതകൾക്കായി അവർ പണം നൽകേണ്ടതുണ്ട് എന്ന യുക്തിയുടെ അടിസ്ഥാനത്തിലാണ് ഇത് പലപ്പോഴും ചെയ്യുന്നത്.)" 
ആയ 72 ദശലക്ഷം നാണയങ്ങൾ ഉണ്ട്.
2019 ലെ മൊത്തം വിതരണത്തിന്റെ 68 ശതമാനമാണിത്.
2016 ൽ, ദി ഡി‌ഒ‌ഒ പ്രോജക്റ്റിന്റെ സ്മാർട്ട് കോൺ‌ട്രാക്റ്റ് സോഫ്റ്റ്വെയറിലെ ഒരു തകരാറിനെത്തുടർന്ന്, തുടർന്ന് 50 മില്യൺ ഡോളർ വിലമതിക്കുന്ന ഇതർ മോഷ്ടിച്ചതിന്റെ ഫലമായി, ഇതറീയം രണ്ട് വ്യത്യസ്ത ബ്ലോക്ക്ചെയിനുകളായി വിഭജിക്കപ്പെട്ടു - പുതിയ പ്രത്യേക പതിപ്പ് ഇതറീയം (ഇടിഎച്ച്) മോഷണം പഴയപടിയാക്കിയതോടെ യഥാർത്ഥമായത് ഇതറീയം ക്ലാസിക് (ഇടിസി) ആയി തുടർന്നു.
ഘടകങ്ങളെയും സയൻസ് ഫിക്ഷനെയും കുറിച്ചുള്ള വിക്കിപീഡിയ ലേഖനങ്ങൾ ബ്രൗസുചെയ്‌തതിന് ശേഷമാണ് വിറ്റാലിക് ബ്യൂട്ടറിൻ ഇതറീയം എന്ന പേര് തിരഞ്ഞെടുത്തത്, അദ്ദേഹം ഈ പേര് കണ്ടെത്തിയപ്പോൾ, "ഞാൻ കണ്ട മറ്റ് എല്ലാ ബദലുകളേക്കാളും എനിക്ക് ഇത് ഇഷ്ടമാണെന്ന് എനിക്ക് പെട്ടെന്ന് മനസ്സിലായി; ഇത് വസ്തുതയാണെന്ന് ഞാൻ കരുതുന്നു. അത് മനോഹരമായി തോന്നുകയും അതിന് 'ഇതർ' എന്ന വാക്ക് ഉണ്ടായിരുന്നു, ഇത് പ്രപഞ്ചത്തെ വ്യാപിപ്പിക്കുകയും പ്രകാശത്തെ സഞ്ചരിക്കാൻ അനുവദിക്കുകയും ചെയ്യുന്ന സാങ്കൽപ്പിക അദൃശ്യ മാധ്യമത്തെ സൂചിപ്പിക്കുന്നു."
വികേന്ദ്രീകൃത ആപ്ലിക്കേഷനുകൾ നിർമ്മിക്കുകയെന്ന ലക്ഷ്യത്തോടെ 2013 അവസാനത്തിൽ ബിറ്റ്കോയിൻ മാഗസിനുമായി ബന്ധപ്പെട്ട പ്രോഗ്രാമർ വിറ്റാലിക് ബ്യൂട്ടറിൻ ഒരു വൈറ്റ് പേപ്പറിൽ ഇതറീയത്തെ ആദ്യം വിവരിച്ചിരുന്നു.
ആപ്ലിക്കേഷൻ വികസനത്തിന് ബിറ്റ്കോയിന് ഒരു സ്ക്രിപ്റ്റിംഗ് ഭാഷ ആവശ്യമാണെന്ന് ബ്യൂട്ടറിൻ വാദിച്ചിരുന്നു.
കരാർ നേടുന്നതിൽ പരാജയപ്പെട്ട അദ്ദേഹം കൂടുതൽ പൊതുവായ സ്ക്രിപ്റ്റിംഗ് ഭാഷയുള്ള ഒരു പുതിയ പ്ലാറ്റ്ഫോം വികസിപ്പിക്കാൻ നിർദ്ദേശിച്ചു.
2014 ജനുവരിയിൽ മിയാമിയിൽ നടന്ന നോർത്ത് അമേരിക്കൻ ബിറ്റ്കോയിൻ കോൺഫറൻസിലാണ് ഇതറീയം പ്രഖ്യാപിച്ചത്.
കോൺഫറൻസിന്റെ അതേ സമയത്ത്, ഒരു കൂട്ടം ആളുകൾ മിയാമിയിൽ ഒരു വീട് വാടകയ്‌ക്കെടുത്തു: ഗാവിൻ വുഡ്, ചാൾസ് ഹോസ്കിൻസൺ, ടൊറന്റോണിയൻ ആന്റണി ഡി അയൊറിയോ, പദ്ധതിക്ക് ധനസഹായം നൽകിയ.
ഡി അയൊറിയോ സുഹൃത്ത് ജോസഫ് ലുബിനെ റിപ്പോർട്ടർ മോർഗൻ പെക്കിനെ സാക്ഷിയാക്കാൻ ക്ഷണിച്ചു.
ആറുമാസത്തിനുശേഷം സ്ഥാപകർ വീണ്ടും സ്വിറ്റ്സർലൻഡിലെ സുഗിലെ ഒരു വീട്ടിൽ കണ്ടുമുട്ടി, അവിടെ ലാഭേച്ഛയില്ലാതെ പദ്ധതി തുടരുമെന്ന് ബ്യൂട്ടറിൻ സ്ഥാപകരോട് പറഞ്ഞു.
അക്കാലത്ത് ഹോസ്കിൻസൺ ഈ പ്രോജക്റ്റ് ഉപേക്ഷിച്ചു.
അവലംബം ↑ ↑ ↑ {{ cite web }} : | archive-date= / | archive-url= timestamp mismatch; 25 ഏപ്രിൽ 2019 suggested ( help ) ↑ ↑ ↑ ↑ ↑ ↑ ↑
അലോപ്പതി ഇംഗ്ലീഷ് വിലാസം https://ml.wikipedia.org/wiki/Allopathic_medicine അലോപ്പതിയുടെ ഭീകരത വീക്ഷിക്കുന്ന ഹോമിയോപ്പതി .
അലക്സാണ്ടർ ബെയ്മാൻറെ ചിത്രം (1857)
ശാസ്ത്രത്തെ അടിസ്ഥാനമാക്കിയുള്ള ആധുനിക വൈദ്യശാസ്ത്രത്തെ നിർവചിക്കാൻ ഉപയോഗിക്കുന്ന ഒരു പുരാതന പദമാണ് അലോപ്പതി മെഡിസിൻ അഥവാ അലോപ്പതി .
ഹോമിയോപ്പതിയുടെ പിതാവായ സാമുവൽ ഹാനിമാൻ തന്റെ പുതിയ ചികിത്സാരീതി അവതരിപ്പിക്കുമ്പോൾ അക്കാലത്തു യൂറോപ്പിൽ നിലവിലിരുന്ന പ്രാകൃത ചികിത്സാരീതിയായിരുന്നു ഇത്.
ഈ പദത്തിന്റെ ഉപയോഗത്തിൽ പ്രാദേശിക വ്യത്യാസങ്ങളുണ്ട്.
ഇന്ത്യയിൽ പ്രത്യേകിച്ചും ചികിത്സകളും മരുന്നുകളും താരതമ്യം ചെയ്യുമ്പോൾ ആയുർവേദം , ഹോമിയോപ്പതി , സിദ്ധ, യുനാനി, ഫങ്ക്ഷണൽ മെഡിസിൻ മറ്റ് സമാനമായ ഇതര/പരമ്പരാഗത ചികിത്സ എന്നിവയിൽ നിന്ന് ആധുനിക വൈദ്യശാസ്ത്രത്തെ വേർതിരിച്ചറിയാൻ ഈ പദം ഉപയോഗിക്കുന്നു.
ഇന്ന് ആധുനിക വൈദ്യശാസ്ത്രത്തിന്റെ മറ്റൊരു പേരായി ഈ പദം ഉപയോഗിക്കുന്നുണ്ടെങ്കിലും അത് ശരിയല്ല.
" ആധുനിക വൈദ്യശാസ്ത്രം (മോഡേൺ മെഡിസിൻ)" അഥവാ "ശാസ്ത്രീയ തെളിവുകളുടെ അടിസ്ഥാനത്തിൽ ഉള്ള ആധുനിക വൈദ്യശാസ്ത്രം" എന്നാണ് ഇതിന്റെ ശരിയായ പേര്.
സയന്റിഫിക് മെഡിസിൻ എന്നാണ് ഇതുകൊണ്ട് ഉദ്ദേശിക്കുന്നത്.
അലോപ്പതി എന്ന വാക്ക് ഗ്രീക്ക് ഭാഷയിലെ അലോസ് (ἄλλος), പതോസ് (πάϑος) എന്നീ രണ്ടു വാക്കുകൾ ചേർത്ത് ഉണ്ടാക്കിയതാണ്.
പത്തൊമ്പതാം നൂറ്റാണ്ടിൽ യൂറോപ്പിൽ നിലവിലിരുന്ന വൈദ്യശാസ്ത്രരീതി വളരെ പ്രാകൃതമായിരുന്നു.
ചില രോഗങ്ങൾക്കുള്ള ചികിത്സ രക്തം ഊറ്റിക്കളയുകപോലുള്ള പ്രാകൃത ചികിത്സാസബ്രദായമായിരുന്നു.
അക്കാലത്തുണ്ടായിരുന്ന ഈ പ്രാകൃത ചികിത്സാരുപവുമായി തങ്ങൾക്കുള്ള അഭിപ്രായവ്യത്യാസമാണ് ഹാനിമാനും കൂട്ടരും ആ ചികിത്സാരിതിക്ക് ഈ പേര് ഇടാൻ ഇടയാക്കിയത്.
പത്തൊമ്പതാം നൂറ്റാണ്ടിലെ പ്രാകൃതമായ തെളിവിൽ വിശ്വസിക്കാത്ത ഹീറോയിക് മെഡിസിൻ എന്ന ചികിത്സാരീതി അവലംബിക്കുന്നവരെ അപമാനിക്കാനാണ് അലോപ്പതി ചികിത്സകർ എന്ന പേർ വിളിച്ചിരുന്നത്.
എന്നാൽ അത്തരം ചികിത്സാരിതികൾ അവലംബിക്കാത്ത ആധുനിക വൈദ്യശാസ്ത്രചികിത്സകരേയും ബദൽചികിത്സകർ ഇന്നും ഈ പേരിൽ തന്നെയാണ് വിളിച്ചുവരുന്നത്.
ഇന്നും ഈ വാക്കുപയൊഗിക്കുന്നവർ ഈ വാക്കിന്റെ ഉത്ഭവത്തെപ്പറ്റി അറിയാത്തവർ ആണെന്ന് ജെയിംസ് വോർട്ടൺ പറയുന്നു.
പത്തൊമ്പതാം നൂറ്റാണ്ടിൽ ഹോമിയോപ്പതിയെ അനുകൂലിക്കുന്നവരും അലോപതി ചികിത്സകർ എന്ന് അവർ സൂചിപ്പിച്ചവരും തമ്മിൽനടന്ന ചൂടേറിയ വാഗ്വാദം ഈ വാക്കിനെപ്പറ്റിയുള്ള വിവാദം ചൂണ്ടിക്കാണിക്കുന്നതാണ്.
ഈ വാക്കിന്റെ ഇന്നത്തെ അവസ്ഥ
അലോപ്പതി എന്ന വാക്ക് ഹോമിയൊപ്പതിയെ അംഗീകരിക്കുന്നവർ ഉപയൊഗിക്കുന്ന വാക്കാണ്.
ഇത് ഇന്ന് മറ്റു ബദൽചികിത്സകരും ഉപയൊഗിച്ചുതുടങ്ങിയിട്ടുണ്ട്.
എന്നാൽ ആധുനിക വൈദ്യശാസ്ത്രം അഥവാ സയന്റിഫിക് മെഡിസിൻ ഈ വാക്ക് അതിന്റെ പേരിനുപകരം ഒരിക്കലും ഉപയോഗിച്ചുവരുന്നില്ല.
മാത്രമല്ല ആധുനിക വൈദ്യശാസ്ത്രചികിത്സകർ പലരും ഈ വാക്ക് അവഹേളനമുമുണ്ടാക്കുന്ന വാക്കായിത്തന്നെ കരുതിവരുന്നു.
ഈ അടുത്തകാലത്ത് അമെരിക്കൻ വൈദ്യശാസ്ത്രമെഖലയിൽ ചില സ്രോതസ്സുകൾ, ചില വൈദ്യശാസ്ത്രശാഖകളെ താരതമ്യം ചെയ്യാനും ഉപയൊഗിക്കുന്നുണ്ട്.
ബദൽചികിത്സാ പൊതുജനാരോഗ്യ വിദഗ്ദ്ധനായ വില്യം ജാർവിസ് പറയുന്നത്: ആധുനിക ചികിത്സാരീതി പലപ്പോഴും അലോപതിചികിത്സയുടെ ചില തത്ത്വങ്ങളെങ്കിലും പിന്തുടരുന്നുവെന്നാണ്.
എങ്കിലും പല പാരമ്പര്യ ബദൽചികിത്സകളും അലോപ്പതിയുടെ ചികിത്സയെക്കാൾ ആധുനികചികിത്സയുമായി അടുത്തുനിൽക്കുന്നു.
അവലംബം ↑ ↑ Haehl R, Samuel Hahnemann his Life and Works, 2 volumes, 1922; vol 2, p.234 ↑ ↑ 1 2 1 2 ↑ ↑ ↑ ↑ ↑ ↑
അലോവേര ഇംഗ്ലീഷ് വിലാസം https://ml.wikipedia.org/wiki/Aloe_Vera_(film)